בר-קיימא לתרבות, אמנות, מוסיקה ושלום

בר-קיימא לתרבות, אמנות, מוסיקה ושלום (ע"ר) היא עמותה ירושלמית, הפועלת בתחום התרבות בירושלים, במטרה לאפשר סביבה מוגנת ותומכת להקמה והפעלה של פרויקטים קבוצתיים ורב-תחומיים משלב הרעיון ועד ליציאה לעצמאות. העמותה מספקת תשתית ביורוקרטית, משפטית, ארגונית ושיווקית, עם ייעוץ וליווי לפרויקטים בתחום התרבות, וכן מפתחת כלי ארגון, ניהול וביטוי שיתופיים ואינטרנטיים. מטרת העמותה היא לאפשר חופש יצירה וביטוי על-ידי מזעור נזקי הביורוקרטיה על אמנים ופעילי-תרבות הפועלים במסגרת עמותת בר-קיימא, וכן ליצור מודלים חדשים וברי-קיימא לביטוי וארגון משותף תוך פיתוח שיתופי-פעולה המבוססים על שיתוף קהילה ותמיכת הקהל. העמותה פועלת כפלטפורמה ליוצרים, ומעודדת שימוש בטכנולוגיה, הומור ומיקור-המון לפיתוח יוזמות עצמאיות וחדשניות. באמצעות חיבור בין אמנים, מוסדות תרבות והקהל, אנו פועלים ליצור מגרש-משחקים תרבותי מגוון, תוך מתן מסגרת חופשית ועצמאית לכל אחד מהפרויקטים. זה מאפשר לפרויקטים הפועלים בבר-קיימא להתמקד ביצירה של אמנות וחוויות המשקפות ויוצרות את התרבות העכשווית בירושלים. בשנת 2020 מנהלי העמותה לידיה מלטין ונועם כוזר זכו בפרס "נבחרי העיר 2020" ירושלים. העמותה הוקמה בשנת 2006, במטרה להמשיך את הפעילות התרבותית שהתקיימה בפאב הדיוואן (פאב), אחד המקומות היחידים שפעלו בירושלים בתקופת האינתיפאדה השנייה, והיווה עוגן תרבותי באותה תקופה. בין העובדים בדיוואן ניתן למנות את שאנן סטריט, וסייד קשוע, ומדי ערב היו מופעים, תקלוטים, סטנד-אפ ועוד. אולם המקום נסגר בטרם העמותה התחילה לפעול באופן רשמי, ולאחר מחאת האוהלים של שנת 2011, החליטו מייסדי העמותה להפעילה מחדש, כבית לקבוצות רב-תחומיות. משרדי העמותה נמצאים בבניין כלל שבמרכז העיר ירושלים, שם פועל ה"ביורו - סטודיו לאמנות וביורוקרטיה" שמעניק ליווי, ייעוץ, הרצאות והכשרות מקצועיות בתחום ההפקה, הניהול והארגון. כמו-כן, העמותה מפתחת מודלים כלכליים ברי-קיימא במסגרת "בנקיימא - שותפות משאבים וגורל", וכן מפתחת כלים אינטרנטיים לארגון וניהול פרויקטים ועמותות. ירושלמית.Jerusalemite.TV הפקת תוכני וידאו בנושאי תרבות ואמנויות, כולל פנזין אינטרנט חודשי המסקר את הנעשה בתחום התרבות ואמנויות המסך בירושלים מזקקה - מרכז תרבות הכולל אולם הופעות, אולפן הקלטות ובית-קפה, ברחוב שושן 3, ירושלים. גלריה ברבור - גלריה מקצועית-קהילתית. בשנת 2020 לאחר סיום הליך משפטי מול עיריית ירושליםהגלריה פינתה את המבנה בו שכנה במשך 15 שנה, ועברה למשכן זמני ברחוב שלמה המלך 9, ירושלים המפעל - בית האמנים "המפעל" הוקם על-ידי קבוצת בית ריק בשנת 2016, ובהמשך הוקמה אגודה שיתופית המנהלת את המתחם כיום. תזמורת הרחוב הירושלמית - תזמורת קלאסית המופיעה במרחב הציבורי ובחללים לא קונוונציונאליים. התזמורת הוקמה בשנת 2014 ומאז שיתפה פעולה עם אמנים צעירים וותיקים כולל ארקדי דוכין, ירון לונדון, אורי אלבוחר, מיכאל גריילסאמר ועוד ליריק-אופרה - המפיקים מופעי וסדנאות אופרה, כולל כיתות אמן בינ"ל בהשתתפות יוצרים מובילים מהתחום מהארץ ומהעולם. הפיראטיות הפיראטיות - תזמורת רחוב ומחאה לכלי נשיפה ותופים רעש רקורד'ס - לייבל למוזיקת נויז (מוזיקה) מקומית ופורץ דרך פסטיבל זיקוק - פסטיבל מוזיקה שנתי המציג את חוד החנית של היצירה המוזיקלית האלטרנטיבית הישראלית והמשלב להקות צעירות ומבטיחות עם אמנים ותיקים ומוערכים במגוון רחב של סגנונות וז'אנרים מוזיקליים. הפסטיבל זוכה להתעניינות תקשורתית וקהל רב המגיע לירושלים מרחבי הארץ ומהווה אירוע שיא של קהילת המוזיקה האלטרנטיבית. אממ"י - איגוד מוזיקאים ירושלמי. עירובין - קובץ ספרותי בעריכת אמיר מנשהוף ורונה ברנס, הכולל יצירות מקור בספרות ושירה, וכן תרגומים מקוריים, בשילוב אמנות חזותית. הַמּוּסָךְ-מוסף לספרות - מגזין אינטרנטי דו-שבועי לספרות ושירה, הפועל כחלק מאתר הספרייה הלאומית, ומאז שנת 2020 מוכר על ידי משרד התרבות. ערב-רב - מגזין לתרבות ואמנות המסקר ומבקר את המתרחש בזירת האמנות והתרבות בישראל שלג פודקאסט - אולפן ולייבל לפודקאסטים ותוכן אודיו, אחד המוכרים פודקאסט אגדות אמיתיות, שיתופי פעולה עם מוזיאון ישראל, בית אבי חי ועוד. קולומבוס - מגזין לאוהבי ואוהבות מוזיקה, שרוצים לגלות מוזיקה חדשה וישנה, מכל הכיוונים. סטארקצ'ר - קובצת תיאטרון קהילתי המעלה מחזות-זמר באנגלית. תיאטרון בתזוזה - קבוצת תיאטרון קהילתי המעלה מופעי שייקספיר, פרופורמנז ותיאטרון במרחב הציבורי איגוד האוצרים - איגוד שהוקם בתקופת הקורונה ומונה כ-100 אוצרים מרחבי הארץ. אף (מגזין) - מגזין רחוב חודשי בנושא עיצוב, מדיה ותרבות הופץ ברחובות ירושלים, תל אביב ועוד בין השנים 2010 - 2013. מסיבות ביטחוניות - פנזין מודפס שריכז והפיץ את אירועי התרבות בירושלים, הודפס בין השנים 2002-2007, ולאחר מכן פעל כאתר אינטרנט שיתופי. דוניא - בית-ספר למוזיקה מזרחית לנוער, שפעל בקטמון ובבית צפאפא, ובשנת 2017 הפך לאגף למוזיקה מזרחית בקונסרבטוריון שליד האקדמיה למוסיקה. פלמנקה - סטודיו פלמנקו בניהולה של מיכאלה הררי. החל משנת 2017 פועל כחלק ממינהל קהילתי בית הכרם. סיפורי סבתא - מופע תיאטרון קולינרי עם סבתות ממזרח ומערב העיר. החל משנת 2019 פועל כחלק מעמותת "כולנא". קולקטיב פנדורה - קולקטיב לתיאטרון חפצים ובובות, שפעל עד שנת 2019. חדר דימויים - מיני-גלריה שפעלה במתחם המעצבים ברחוב בצלאל. מדיה וקבצים בנושא בר-קיימא לתרבות, אמנות, מוסיקה ושלום בוויקישיתוף אתר עמותת בר-קיימא לתרבות, אמנות, מוסיקה ושלום רונה ברנס, "אשר אין לה קצין שוטר ומושל": ראיון עם מקימי עמותת בר קיימא, אשפתון להמון, מאי 2016 "למדינה אין 'חופש מימון'", באתר העין השביעית, 22 בפברואר 2017 ענת ברזילי, כסף הצבע: מודל כלכלי חדשני לגיוס כספים, באתר כלכליסט, 26 ביולי 2017 רז ישראלי, הבנק הירושלמי לתרבות: שיטה עוקפת מירי רגב, מקור ראשון, אוקטובר 2017 לי ברבו, מודל הקיימות של בר-קיימא, ערב רב (מגזין אמנות), נובמבר 2017 אורי דרוקמן, "הלוואי והיה בר קיימא בירושלים, תל אביב, באר שבע ובכל מקום״, מגזין פורטפוליו, יולי 2020. בר-קיימא לתרבות, אמנות, מוסיקה ושלום ע"ר באתר גיידסטאר אתר האינטרנט של בר-קימא לתרבות הילה נהון,הכי ירושלמים וירושלמיות שיש: לראשונה – פרס נבחרי העיר 2020, כל העיר 26.12.2020 עמוד הפייסבוק של "הביורו - סטודיו לאמנות וביורוקרטיה" אתר בנקיימא - שותפות משאבים וגורל אתר האינטרנט jerusalemite.tv ערוץ היוטיוב של jerusalemite.tv אתר האינטרנט של המזקקה נעמה ריבה, העליון דחה את בקשת גלריה ברבור למנוע את פינוייה, באתר הארץ, 30 באפריל 2020 אתר האינטרנט של גלריה ברבור אתר האינטרנט של המפעל אתר האינטרנט של ליריק-אופרה אתר האינטרנט של הפיראטיות הפיראטיות רעש רקורד'ס בבנדקאמפ אתר האינטרט של פסטיבל זיקוק אתר האינטרנט של עירובין אתר האינטרנט של הַמּוּסָךְ מוסף לספרות אתר האינטרנט של ערב רב (מגזין אמנות) אתר האינטרנט של סטארקצ'ר אתר האינטרנט של "תיאטרון בתזוזה"